Datasets:

khaled123

/

tuniset

like 0

🤣🤣🤣🤣🤣🤣

نيمار ، ميسي ، مبابي ، بالوتالي ، صالح الماجري، رياض محرز.. و القائمة تطول كلهم يلبسو من عندو زياد بن أحمد شاب #تونسي يتخاطفو مشاهير العالم في تصميماتو .. فوق رؤوسهم 🇹🇳🇹🇳🇹🇳🇹🇳 #Chapeau_bas Ben Ahmed Ziad

الغشير البيوضي هذا عضو في مجلس الشيوخ الأمريكي سااااحبي و يعمل في السياسة و يقابل في رؤساء دول و يساهم في تقرير مصير شعوب زادا .. كان جاء عايش في تونس راهو يديه حفات بغسلان كرهبة حافظ و بعد ترقى ولى ينظم في الكراسي في مؤتمر تحيا .. و كيف ما لقاش حظو و فصعو بيه .. مشى يفرق في كراذن المقرونة متع يرحم خليل يعدي النهار تحت الشموسات لين يزراڨ و راهو اليوم ولى ثوري يسب فيهم الكل و يعدي النهار على الفايسبوك يكبتر و يبعث لندو #ديموقراطية_غير_ربع😉 #ديموقراطية_الشياب #سيبو_الكراسي_يا_خراواطات

في مثل هذا اليوم وقع استدعائي للبحث في فرقة مقاومة الإجرام بتهمة تاليب الرأي العام على الحكومة 😎 رحل يوسف الشاهد و بقيت امينة 🤣

موش عاجبني إنو مثلا ولد مبروك الخشناوي الله يرحمو يجي من برة يطل على أمو و كيف يجي مروح يتمرمد في المطار لين يجي محامبه يشنعها باش ينجم يخرج و برشة كيفو التشفي وصل للصغار هكة الشعب يريد ؟؟ موش عاجبني أنو السفر بالوجوه .. و ما فماش ليستا و اوامر قضائية و أنو تصير مراجعة .. و لحد توة موش فاهمة في شكون يراجعوا .. شكون الي يسمح أو يمنع ؟؟ و على أي أساس ؟؟ و موش لازم نقولكم في وسط هذا الكل شكون الي سافر و شبع سفر هكة الشعب يريد ؟؟ موش عاجبني قطعان الارزاق و الظلم .. . المكتب الاعلامي في القصبة ( 7,من ناس ) أقل واحد فيهم عندو خمسة سنين خدمة .. و كونتراتواتهم مازالت ما وفاتش .. و ماشين في تسوية وضعية مع الاتحاد .. تجيهم برقية تحيلهم على البطالة .. ناس يعلم بيها ربي عندها كراء و عودة مدرسية و شيكات و اونڨاجمونات .. فيهم شكون عرسو آخر سبتمبر .. فيهم شكون عائل و اغلبهم حالات اجتماعية صعبة .. هاذم ناس عندها عقود إسداء خدمات مع الدولة موش مع اشخاص .. هكة الشعب يريد ؟؟ موش عاجبني أنو ناس سنة و ناس فرض .. نزار الشعري يعمل اجتماعات ترعب و الدستوري الحر ممنوع.... هذي دولة القانون و المؤسسات هكة الشعب يريد ؟؟ موش عاجبني أنو الاقامات الجبرية اليوم قاعدة تصير بملفات شبه فارغة و استنادا لاشاعات فايسبوكية هكة الشعب يريد ؟؟ موش عاجبني الاتهام الجمعي و التشويه لاشخاص و لقطاعات باكملها الصادر عن رئاسة الجمهورية يا سيد الرئيس عندك القضاء المدني و العسكري تحت يدك باش تحاسب .. شتحب اكثر ؟؟ نمشيو للمحاكم الدولية ؟؟ خلي يعاقب المذنب و يسترد البريء كرامته موش عاجبني حالة التعطيل و التعطل الي احنا فيها .. هكة الشعب يريد؟؟ الي صار نهار 25 حاجة شبابة و مزيانة الي جاء بعد نهار 25 كلو تزليط و على الحيط ربي يجريها على صلاح .. و لو فما خبر يدور مفاده أنو صلاح حرڨ و غرق في البحر و العهدة على من روى

مواطنة صالحة و نورمالمون ثقة ( كان ما حضرش الشيطان ) تبحث عن رجل أعمال فاسد يكتبلها أملاكو الكل 😉

أدلو بسطلي توة بعد ما روحو هاك الضيفان و بعد ما لمينا بيت الصالة .. ايجا نبنكو في الكوجينة ننصبو القهاوي و باكو الليجار الي بستناف .. عندي ما نقولك توة هاك المنظمات الوطنية و الجمعيات الحقوقية و الاحزاب الي رفضت تقابل الوفد الامريكي .. و الناس تصفق و تهلل و الجماعة ولاتلنا أبطال .. نورمال ؟؟؟ خاطر ما عندهم ما مدخلهم فينا و هذا شأن داخلي ... اي حشموا منهم ؟؟ ماو يمشيو يقابلوهم و يقولوهولهم في وجوههم .. و يعاضدو موقف الرئيس و يوريوهم الي الاغلبية في صفو .. حط صبعك في عينو و قولو #شيهمك خاطر زادا عندهم اجندات ... ؟؟ حط أنت زادا الاجندا متاعك تحت ضبوطك و برة اضرب على الطاولة.... و امسحلهم شواربهم الانسحاب بدل المواجهة ولى بطولة ؟؟؟ وقتلي الحقيقة هو أنو الكل خائف .. خائف من التخوين و خايف من الذباب الفاسبوكي و خايف من الاتهامات .. سياسة الكراسي الفارغة ما تبنيش الاوطان .. تونس موش معزولة على بقية العالم .. و وقتلي تبدى عندك موقف أو رأي ...و تعرف روحك على حق .. ما تنسحبش .. واجه و اصدح بيه موش باش يقدرونا كيف ننسحبو .. موش باش يقدرونا كيف نتخباو .. موش باش يقدرونا كيف نخافو .. الامريكان موش بهايم .. و الانسحاب قابل للتأويل و تو ياولوه على كيف كيفهم الوفد الجاي لازمو يجيب معاه vétérinaire موش psy #الشعبوية_أعيت_من_يداويها

700 كغ يعني شطر عباية كميونة 404 .. #إحتكار و كذا و شيىء ..و في الصفحة الرسمية متاع وزارة الداخلية #المحجوز_بصل 😂😂😂😂

و فلخر ما طولتش .. خاطر السياسة بالنسبة c une obligation de résultat 😎

سيدنا ..أدام الله عزه .. يعرفهم بالواحد .. و يعرف قعداتهم .. و يعرف ما يدبرون في الليل ... و يعرف حتى ما تخفي قلوبهم .. و حذرهم في عوض المرة الف .. غير هوما بهايم ما فهموش ارواحهم .. ياخي نهار 25 كرز قلب عليهم الطاولة ... حتى من الكوفيد خاف و اندثر و الأوكسجين سرى في الجعب وحدو و التلاقيح الطيارات شادة الصف علينا هو راهو ما كانش ناويها ... مالازمش هاكا حكاية التسريب متع الانقلاب في مارس اتدخللكم الشك .. و كل تشابه في الاسماء أو الأحداث هو من محض الصدفة خاطر كان جات النية مبيتة من قبل راهو عندو برنامج حاضر .. تيك تاك و رانا توة البلاد على عجلة .. المهم سيدنا راهو يهنيكم لا للمس من الحريات .. تخرج تتظاهر تأكل طريحة هذاكا راو بوليس العريض يتٱمر على سيادتو .. و هو يعرفهم بالواحد .. جماعة الاقامات الجبرية و الممنوعين من السفر هذوكم راهم فساد ... حتى كان ما عندهومش ملفات هوما فساد و الفاسد ما عندوش حقوق . و هو يعرف عليهم الي هوما ما يعرفوشي على ارواحهم .. سيدنا يعرف كل شيىء . سيدنا يملك الحقيقة المطلقة . سيدنا كاتبهم في الزمام .. سيدنا عامللهم جرد للمتلكاتهم .. سيدنا يعرف شعملو و اش باش يعملو .. و هو حاضرلهم .. وسيدنا مازال يقدر فيهم أما قالك يجي نهار و مزمرة عليهم خاطر باش يذكرهم بالاسم .. اتصورو الي سيدنا يعرف حتى الي مرت واحد فيهم عندها ثلث التيتر 2 من ميزانية تونس .. مع هذا ما خافش و موش باش يخاف .. بالامارة الي تعرضلو سيدنا من محاولات اغتيال و تسميم و إنقلاب في عامين .. ما تعرضلوش فيدال كاسترو في 55 سنة حكم .. و لكن سيدنا صنديد موش باش يعف و لا باش يكف و كلهم لليوم مازالو يحوسو .. و يقبضو في شهاريهم .. بشاهدهم و بحيريهم و غنوشيهم و مهديهم وووووووو .. رغم الي سيدنا رئيس النيابة و يعرفهم بالواحد .. تعرف علاش ؟؟ خاطر القضاء فاسد و الإعلام فاسد و الأمن موش جمهوري و المجتمع المدني مرتزق شنعملو ؟؟ الرأي رأي سيدنا و الشورة شورة سيدنا نصبرو مع بعضنا و كان فما حاجة تو تجي بطبيعتها .. نعاونو سيدنا .. حتى بالتصفيق يزي .. لا حاشتنا بحكومة و لا بميزانية و لا نحبو نعرفو وين ماشين #التدافع_الاجتماعي #على_يمين_النهضة_من_غادي ب.س : رفعا لأي لبس .. كرز بمعنى استشاط غضبا و شكرااا هاني وضحت .. لا تستدعاوني لا نستدعاكم .. 😎

واقفة في المحكمة شادة الصف .. و وحدة جاية في الكولوار .. و اتمختري يا حلوة .. الشعر أصفر شعشوعي .. الطالون قريب ينقب الجليز الخايخ .. يعرضلها واحد وجهو أزرق لا لا أزرڨ .. ظاهر مغصور .. عروقاتو شرتلة .. و في يدو ملف .. - اهلا بيك شتعمل هوني - نلوج عليك .. بابا استدعاوه تحقيق .. تعرف فلان ؟؟ المرى دخلت بعضها .. تقول سب الجلالة - اصصصص .. و ولاو يوشوشو .. أما هيهات موش مع نحن - تنجم تكلمهولي امان - مستحيل ورأس خويا .. - شوف مع عرفك ماني خوك . - ما نجمش و ما يكلمو حد راو - باهي الكاتبة متاعو ماو زميلتك ( الراجل قريب يبكي ) هي توشوش - يا ولدي افهم .. راهو موش هو ما يكلم حد .. راهي حتى الكاتبة متاعو ما تكلم حد ... لا تقعد معانا لا تحكي معانا .. راهو جابها معاه من محكمة الناحية .. كانت معاه غادي الراجل هزم .. قريب يطيح : شنعمل مالا؟؟ الي شاكي ببابا عروفاتو ناس واصلة... بابا مظلوم باش يمشي في الساقين هاو الملف اقرى - ما تخافش .. مع فلان ما تخافش .. كان عندو حق تو ياخذو أحتفظ بالاسم لنفسي .. نقتلكم الواقعة موش لتثمين السيد هذا .. أما جيست باش تفهمو الي كيف تحكيو على القضاء و الا الأمن و الا المحاماة و الا اي قطاع بهاك الشعبوية المقيتة متاعكم متع الشيطنة . قداش ظلمتو ناس و قداش احبطتو عزائم موش الكل فاسد موش الكل انتهازي موش الكل جيعان #تونس_صامدة_برجالها_و_نسائها 🇹🇳🇹🇳🇹🇳

ياخي الناس الي تعطي مئات الملايين شبيني ما قابلتهمش في حياتي... عمري لكل نسمع كان في دز مع خوك تقول تراكتور 🤨

هوكا هاك العام طلعو صبابط الطالون موضة... عندنا طفلة في الحومة زوالية و مخها على قد الحال مسكينة..شرت صباط مع الناس.. عاد جات خارجة بيه...طاحت 5 مرات قبل لا توصل الباب البراني.. بوها-راجل بليد برشة-قاعد في مزرق الشمس و يتفرج...نادى امها..قالها فكي لبنتك الصبااط لا تتكسر كرايمها...القاوري اللي صنعه ما فيبالاش عيشة بنتي بتشري منه واحد.. ----------------------------------- بيركلاس و صولون و كليستان و روسو و منتسكيو زادة كي صنعو الديموقراطية ما حسبوش حساب فرارات تونس...و ما توقعوهاش تجيب الخريجي و البحيري و ناااابيل و الشاهد و بن غربية و بن حميدان و بن تومية و مخلوف و العفاس و الجزيري و النعجات و يبطى شوية... و #المليارات ديموقراطية تونس و صباط عيشة.. تكسير كرايم 😏

في مثل هذا اليوم يوسف الشاهد : " كنا نعملو في واحد ولينا نعملو في زوز و نص " 😎

بهايم ياسر جماعة الوقفة متع اليوم .. حقهم هزو معاهم نزار الشعري باش يولي عندهم الحق في التجمهر 😉

#للتوضيح ياسادة ويامادة بالنسبة للوليدات الصغرونات الي يبعثوا في انفيتسيونات، حبايبي لست من عشاق "دحدح" و نسيت الايقاظ العلمي والمحفوظات والنسخ و الإملاء من زمااااان اوي... وما نتصورش تصاوري توحي "بحنان الأم" برشا.. أنا أولادي قالقة منهم .. وبالنسبة للشباب متاع العضلات والfitness و ال piscine واكا الرويق والكراهب آخر موديل مبزعين فيها...فوتوني بمحطة .. مروا بسلام لا تذيني لا ناذيك... وبالنسبة للكائنات الي لا تصاور لا معلومات... عالم الغيب والروحانيات لا يستهويني، وبالنسبة للمتزوجين و تبزنسوا بضخامة "احشموا راهو عيب و نساءكم أولى باهتمامكم الزايد...موش تحط فوطو دو بروفيل تصويرتك مع خطيبتك و تلوج عليا انا يا سسمك...مضمض بالسواك الحار...وبالنسبة للشعراء والرومانسيين فوق القيمة والغزل "المثقف" راني انا و الرومنسية صحة صحة مالبعيد ... وبالنسبة لعشاق "التشات والمهاترات" اللغة هذي عبيت منها شكاير وحققت الاكتفاء الذاتي...😂😂 ب.س : بالنسبة لأهلي وناسي رانا أقارب ماتخلوناش نخسروا بعضنا 🤣🤣🤣

يندب على بوحفص و هو أقصى طموحاتو اليوم تلقيح، زيت سميد , حليب، ماء، دواء و أمن ... تي هذه مطالب لاجئين موش حقوق مواطنين يا خرااا😔

فوتكم بالحديث .. ماني أنا حاطة تصويرة الحب يوزارسبف فوطو دو بروفيل ... عاد وين ندخل في باج نخلي كومنتار متع تمقعير .. يجاوبوني 30 حمار .. كلها تسب في djo .. ماشي في بالهم يغزلو فيا .. نحطلهم lol و سمايلز يضحك .. يزيدو يشعلو و يقويو في دوزة السبان 🤣🤣🤣 عاد قلت خليني نسالكم سؤال خطير : ياخي هاذم الي حكي عليهم سيڨما هاك العام شكونهم ؟؟ من أنتم ؟؟ 😜

سبعة صنايع و البخت ضايع شعب الله المختار يفهم في الفن و الرياضة و الطب و البيولوجيا و السوسيولوجيا و التلاقيح و الاحتكار و المضاربة و يفهم في الفيفو و الليفو و الحديد و البطاطا و الدستور و المواثيق الدولية و حقوق الانسان و الاجراءات الاستثنائية .. و عندو قراءة في التاريخ و الجغرافيا و تضاريس رانية التومي و من بعد ينتخب الصايع و الضائع و قليل الأصل و الكناطري و الفاسد و الرجعي و المتحرش و المريض #يمكن_بعد_الانتخابات_يتبدل_على_خاطري 😎

و الكذاب لا تباركلو 😎😎😎😎

بعيدا عن الاسئلة الي كان لازم نجاوبو عليها قبل ما نقولو فلان محتكر أو فلان مضارب أو فلان فاسد عندي سؤال مهم .. شنية الآلية الي باش نعتمدوها باش نردو بيها إعتبار الناس هاذم الي تنصبتلهم محاكم شعبية كان تبين من بعد إنهم مظلومين 😎

جون تيري : أنا من عائلة كلهم يحبو west ham .. وقتلي صححت مع شيلسي وليت العدو رقم واحد في العائلة مرة وقتلي مركيت هدف ضد واست هام .. ريت بابا و عمي في الڨردان يسبو فيا .. و عمي وصل حتى عطاني صبع القابلة الانڨليز مع الكرة ما يفدلكوش .. التوانسة يعملو في السياسة بعقلية الجمعية #موش_كلنا_قيس_سعيد 😎

الي مقلقني علخر و نعتبرو خطير علينا و على تونس .. هو تبرير ما بعد 25 بالقياس على ما قبل 25 جويلية .. نحنا نطمح لما أفضل و نستحقو ما خير أنو قبل 25 فما ناس تحطت في الاقامات الجبرية و تمنعت من السفر ظلما و توقفت ظلما و تقهرت ... أنو فما ناس تعفات من اجل حسابات سياسوية .. و أنو الادارة تلغمت بتعيينات متع ولاءات موش كفاءات .. هذا لا يبرر أنو نواصلو في نفس المنهج .. هوما المعتدين موش نحنا سلب حرية الناس في التنقل دون أمر قضائي هو أمر مرفوض مهما كانت الجهة التي اقدمت عليه .. خلي عاد كيف بخلط التشفي لمرتو و ولدو و بنتو وضع الناس في الاقامات الجبرية دون وجه حق قانوني هو زادا غير مبرر مهما كان الشخص حتى كيف يبدى عدوي هذا اسمو اعتقال هوما المعتدين موش أحنا الكلام هذا بالطبيعة ما يعجبش .. و حد ما يحب يحكي فيه .. خاطر التونسي طائرة بيه فرس .. يحلم و يتمنى و ما يحبش يشوف بعض المؤشرات الخايبة الي يمكن تفيقو من الحلمة و تخليه يشك .. الي نحب نقولو هو أنو الدفاع على حق الناس في التنقل راهو موش دفاع على الفساد و الفاسدين و ديموخراطية ما قبل 25 ... الدفاع على حق الناس في السفر راهو موش دفاع على الفساد و الفاسدين و ديموخراطية ما قبل 25 .. التخوف من جمع السلطات في يد شخص واحد راهو موش دفاع على الفساد و الفاسدين و ديموخراطية ما قبل 25 و ماهوش تخوين .. نقد حالة التخبط و نقد بعض القرارات الشعبوية لرئيس الجمهورية راهو موش دفاع على الفساد و الفاسدين و ديموخراطية ما قبل 25 لااااا .. بل هو دفاعا على البديهيات و المبادىء التي لا تتجزأ.. دفاعا على أحلامنا و امانينا و دفاعا على تونس الحلمة .. دولة القانون و المؤسسات ... الي لا ريناها قبل 25 و لا بعد 25 😭😭😭 جماعة استنى .. استناو انتوما .. أنا موش كيفكم نضرب في الفاكهة .. 😜😜😜

ايوووووووواااااااه ..توة بديت نفهم 🤣 عندي قداش و أنا نقول فما حلقة هاربة عليا 🤣🤣 كل مرحلة تحضر للمرحلة الي بعدها 🤣 Chahrazed Akacha adoooore ça 😜😜

إذا تحب تتحصل على حصتك من ال700 مليون دولار إلي تحصلت عليهم تونس بفضل القرعة متاع البنك الدولي إلي باش يوزع 3 مليار دولار مرابيح العملية تتم على مراحل ساهلة : - إضغط F8 - أنسخ المنشور على صفحتك - أبعثو ل10 من أصدقائك ملاحظة هامة جدا : ما يلزمش تكون مكونكتي بالأنترنات العادية و لازم تكون مكونكتي فقط بال5G إلي زرعوهالك مع تلقيح الكورونا. المعلومة مؤكدة و شفتها في الإعلام المصنف 223 عالميا وقتلي المفتي حققو معاه و سليم ذبذوبة تم ايقافو ال100 المسجلين الأوائل باش يربحو ربطة خس و بالة ڨرط متاع السنا مع حصتهم في الفلوس و الأول باش يربح رحلة لشخصين لقاعدة الوطية منقول

اليوم في ضيافة Restaurant le QG الي اتصلو بيا البارح و اعتذرو و استدعاوني للفطور C un geste que g beaucoup apprécié في ال entrée سلايط جبونات طاجين و برشة جو .. كسكسي روايال قرنيط و كالامار و عضم حوت .. مقرونة كروفات و risotto للصغار في dessert بلاطو غلة .. ڨلاس .. ڨطوات .. trop bon شكرااا لإدارة المطعم .. شكرااا للشاف Neji Rejiba الي خذاو au sérieux ma réclamation اليوم je me suis régalée .. و حتى السرفيس كان impeccable .. تلهاو بينا مليح .. فبحيث حسيت روحي مادام سي الطيب صخصيا 😜 Ça fait du bien 😂😂😂😂

حكاية أصبر شوية الي يسربيولنا فيها جهابذة السياسة .. فكرتني في حكاية نعرفوها احنا البنات من وقت الصغرة هاك البناويت الي بهرب عليها صاحبها و تبدى تهز لروحها في المورال .. تقولك .. يدور يدور و يرجعلي .. نعرف شكون لتوة بعد ثلاثين سنة مازال يدور يغرم في زمانو😜

ر ح م رانا حنة مشينا 😎

حتى إشعار ٱخر 🤨

50 نسكتهم ... و ما عندك كان الرجال 🤣🤣🤣🤣🤣🤣🤣

#عااااااااااجل - وزير الشؤون الدينية و التسامح الدربالي الشيخ خميس دبسة - وزير النقل و التنكيل بالمسافرين: Ramzi Ouertatani - وزيرة الخارجية وعدم التدخل في الشؤون الداخلية للدول Ikbel Saidi Ep Cutuli - وزير صحة الرقعة و مداواة المرضى بالحشايش و الاعشاب Mongi Lassoued - وزير تشغيل العاطلين عن الأمل: Ghaith Maktouf - وزيرة الثقافة و تثقيف المواطنين بالتي هي أحسن : Olfa Youssef - وزير المرأة و الأسرة والتنظيم العائلي والرجل لا يحيض: Mohamed Abidi وزير الليقة والإصلاحات الكبرى والمتوسطة و الصغرى كان لزم : Wissem Messaoudi وزارة الداخلية و النظام و الانتظام : Nadra Jaziri وزيرة تكنولوجيا الإتصال والإنفصال Chahrazed Akacha وزير الشابات الرياضيات بما يرضي الله Aymen Chatti مدير الديوانة بلاش دوانة : Abdelaziz Gatri وزيرة البص وقلة الفرص : العبد لله ناااااااا

😜😜😜😜😜

نقرى في خبر مفاده الاطاحة بجرذ خطط لإغتيال رئيس الجمهورية .. وقتلي باش يقوم بزيارة لإحدى المدن الساحلية .. ما نعرفش الخبر صحيح و الا غالط .. و اذا فما جهة رسمية نفاتو أو اكدتو .. يقعد السؤال شكون سرب للارهابي خبر الزيارة المرتقبة للرئيس لإحدى المدن الساحلية ؟؟

#تونس_الجديدة متاعي - فيها موظف كيف ناقف قدامو يضحك في وجهي و يسڨدني في 10 دقائق - فيها طبيب كيف يعطيني موعد نتعدى ديراكت في الوقت ما نقعدش نستنى سوايع - فيها مدرسة عمومية نظيفة و معلم محترم و قسم فيه 20 تلميذ و كرطابة ما توزنش عشرة طرانط و ما تقوسش الظهر من الصغرة و فيها psychologue في كل lycée - فيها صالون شاي كيف يدخلولو صغار عمرهم 14 و 15 و 16 و يطلبو شيشة يقولهم ممنوع - فيها كياس تنجم تمشي عليه و صبيطار تنجم تداوي فيه - فيها دور شباب و دور ثقافة و مسرح و غناء و شطيح و رديح - فيها débit قوي لا يتأثر بالطقس و لا بالحس ما تبداش تدور من بلاصة لبلاصة تلوج على شلطة réseau و كيف تسكر باب بيتك بالقوي تقص الويفي شهرين - فيها covoiturage - فيهاpaypal و AirBnb و ال Uber و ال Amazon و ال Minning و ال Crowfunding والcryptocurrency - ما فيهاش رخص و لا تراخيص و لا كراس شروط و لا جيب أوراق و لا صداق امك تونس الجديدة فيها عسلامة و مرحبا و مرسي .. و كل فول لاهي في نوارو و الأهم من هذا الكل تونس الجديدة متاعي فيها باكو الليجار ب3500 مليم فقط .. يا فقط

توة هاك 100 ألف إنتحاري باش يقعدو يتامى ؟؟ 🤣🤣

الهدى يا بن عروس ..😂😂😂

نجيب الكتاري على موجات الاذاعة ينفي ان محكمة المحاسبات ستصدر تقرير تكميلي من أصلو ( لا صادم لا رأس هظاكا ) .. ايا شكون نصدقو احنا توة ؟؟ الرئيس الأول لمحكمة المحاسبات ودائرة الزجر المالي، نجيب الكتاري و الا مصادركم المڨحولة ؟؟؟ 😎😎

إمشي و اسكت كان يقولهالي بابا يرحمو باش يستفزني و أنا صغيرة بلكل .. نبركلو في الكياس .. يولي يضحك أنا لا عندي مصدر رفيع المستوى في قرطاج يسربلي في المعلومات و يعملي في حملات تفسيرية على الواتس اب .. و لا تجيني تقارير محكمة المحاسبات قبل ما تتطبع ما نجمش نساند من غير ما نفهم ... علاش و كيفاش ما نجمش نساند كيف كل ما تخرج نراك هايض و متغشش. ما عنديش ثقة في القرارات وقت الغضب ما نجمش نساند كيف عمري ما ريتك مبتسم و لا متفائل ما نجمش نساند كيف من دستور كامل ملغم تختار الفصل 6 باش تتحكك عليه ما نجمش نساند كيف تحقرني و ما تعلليش قراراتك و إعفاءتك و اقاماتك الجبرية ( الي لحد توة وزف ) إعفاء وزير الدفاع ( الي أنت الي عينتو) علاش؟؟ وكيل الدولة العام للقضاء العسكري ( رغم الي هو من أثار الدعوى ضدي ) علاش ؟؟ الاقامات الجبرية ؟؟ شنية التهم متاعهم الناس هاكم ؟؟ ( رغم الي بالنسبة ليا فيهم ناس أعداء على المستوى الشخصي ) .. أما لا نحب نفهم .. و علاش هوما و غيرهم مازال يرتع الولات علاش بالتقسيط ؟؟ و شنوما les critères متع الإعفاء ؟ الميزانية متع 2022 كيفاش ؟؟ جماعة النهبة وقتاش ؟؟ الجمعيات المشبوهة وقتاش ؟؟ علاش تحبني نثيقك ؟؟ و أنت مقسمنا نحن و هم و كل ما خالفك الرأي خائن و مرتزق و بيه و عليه ما نجمش نساند مادام لحد توة مانيش محسوبة مواطنة اي أنا مواطنة .. لا هايشة و لا رعية نمشي لجهنم بساقيا و بكيفي و ما يقودني حد للجنة بالسلاسل .. تونس متاعنا كيما هي متاعكم .. ملك مشترك .. ماناش خماسة مع هذا الكل .. من قلبي نتمنى تنجح ... خاطر في نجاحك . نجاح للبلاد و للعباد و لينا الكل و انشاء الله ما يتظلم حد #حقي_باش_نفهم

أنا كيف سمعت الي يوسف الشاهد في تونس 🤪

#حسين بعد ما خرج منو #العفريت 😜

ما تتفجعوش كان وين تحلو الفايسبوك يجيو قدامكم باجات الديوانة و المحجوز بالمليارات ... هذاكا #الزواغي يعمل في طولة و دهينة و يبدل في الموطور😉😉😉

كيف تلقح مودرنا وتمشي للبحر 😁

ملخر و علخر الشاهد ما يروحش من فغانسا كان ما جاش عندو ضمانات .. هو صحيح فاشل و غدار أما ماهوش مهبول 🤨

اكثر إجراء مستعجل على رئاسة الجمهورية اتخاذه هو انهم يرجعولنا الفريب #تعرينا 😭

عندكم منها هاك المكبوبة إلي هازة عليك خشمها وهي ما تلزمكش في حياتك اصلا 😏😏😏

أختنا في الدين توكل كرمان Tawakkol Karman حتى يتسنى لنا شكرك على ما ابديته من إهتمام بحالنا و على نصائحك الثمينة .. يسعدنا استضافتك بتونس بلدك الثاني .. في أحلى résidence .. السيجور في الشيراتون خالص و معاه بوشلاكة اوفر .. الsuite فيها vue ديراكت على معمل الياجور وإن لم تقبلي فإعلمي ان ذنوبك هي التي منعتك 🤨

أمنيتي نهار نهبط ستاتي نتشكى من الخدمات متاع الخطوط التونسية و من الروتار و من سرقة الباڨاج و من الديواني امنيتي نهار نكتب ديراكسيون بلاد الكفار و حتى كان لقيت روحي S17 ميشي مشكل .. المهم النية نحن لا نجمع المال و لا نسافر🤣

#الشرطة_الالمانية ترفع التحدي #jerusalema_challenge هيبة الدولة مشات ڨزاز 🤪

كيف يبدى عندك صغير ضارب otite مثلا .. حكاية اكثر من فارغة .. أما توجع علخر و تعمل السخانة .. و تمشي للطبيب و تخلص فيزينا و من بعد تبدى تدور في 40 سخانة من فرماسي لفرماسي و يقولولك الدواء مقطوع .. و صغيرك يدوخلك في الكياس و يجي على طولو حاجة تخلبك تكره البلاد و العباد .. تحط العياري و التبيني في الحبس و مخلوف و غيرو في الاقامة الجبرية .. لا غلي برد في الناس الي بلحق هردتنا و لا عيشتي تحسنت #تونس_الجديدة حتى هي خرى كيف سابقاتها ب.س : بالنسبة لجماعة أصبر و تو كل شيىء يتصلح .. حتى هاك الغشير الشاهد كيف جاء قاللنا اصبرو

الشرطة الايرلاندية ترفع تحدي #jerusalema_dance .. و تنزله بالموقع الرسمي للداخلية متاعهم .. تبعهم من بعد الشرطة السويسرية .. الجيش الايطالي .. شرطة جنوب افريقيا و فرقة مختصة في البرازيل كفار تع وذني 🤣🤣🤣

ريت اصحابي يحكيو على رسالة المكي سطل لرئيس الجمهورية و قالك فيها تهديد .. جيت نقرى فيها شدني الضحك .. تي الراجل مسكر الكومنتارات على جرد تدوينة 🤣🤣🤣 اصحابي مساكين طلعوا قلوبهم على اليمين .. تهديد ماذا ايها الابله ؟؟ تي الراجل خاري ڨلبو و يستجدى😂😂 قداش تكبرو فيهم و تعملولهم في قدر 😡

مبروك شباب .. العاقبة للتشغيل 😘

ذكريات الصغر وقتها الزهراء كانت متع برجوازية بحر الزهراء الي كان ولا أروع .. كان مقسوم على شيرتين .. تفصلهم السقالة شيرتنا و رغم الي كان فيهم برشة ناس في السلطة .. مديرين عامين و رؤساء مديرين عامين و الوالي و المعتمد و برشة ناس من الداخلية و قضاة .. الا انو الشيرة متاعنا هي شيرة متواضعة .. متع الطبقة المتوسطة .. الشهارة .. و كان عندنا زادا في الحومة برشة معلمين و موظفين دولة البحر عندنا .. naturel مافيه شيىء .. غير خيمة متع حماية اولاد الزهراء نعرفوهم و يعرفونا الشيرة لخرى الي بعد السقالة .. فيها برجوازية الزهراء الكل .. الناس المعططة .. رجال الأعمال .. الشيرة الي بعد السقالة .. بحر و جو و club nautique و موسيقى و غناء و des restaurants و وتيل و برشة فيس و تفييس الشيرة هذي كانت بالنسبة لبابا و بوات اصحابنا من المحرمات .. ما عندناش حق نمشيولها و لا نطلو عليها طلان ( عالم السلطة و المال ما يتخلطوش) عاد مرة في الصغرة .. قررنا نغامرو بالسرقة ..مشيت أنا و اختي و بنت حومتي .. بنت ر.م.ع متع الغزالة .. و هزينا راكاتتنا متع Beach .. و ماشين نتفزعكو نوريو فيهم في قدراتنا الرياضية .. هوما خاطيهم ماركة برونزاج .. فما كان احنا نلعبو على حرف الشط جايبين ما عندنا وحدث ما لم يكن في الحصبان .. يجينا الحاكم ( حاجة الي احنا ما عندناش منها في حومتنا ) و يفوكلنا الراكاتات .. و احنا كيف الناس ملاح مديناهم عن طواعية و سكتنا .. يفوكلناش حوايجنا كنا باش نعطيوهم .. المهم والدينا ما يسمعوش الي احنا غادي .. عاد البوليسة مشاو شوية .. و خلطوا عليهم جماعة الحماية .. درى شنوة قالولهم .. رجعوا البوليسية مادولنا هاك الراكاتات .. عاد تلفت واحد منهم لصاحبتنا .. قالها بوك شيخدم ؟؟هي بدون ادنى تردد .. قاتلو .. يبيع في الكسارونات في سوق الخميس .. تلفتلي ليا قالي و أنت .. لقفتو هي ديراكت .. قاتلو بوها صانع عند بابا 😂😂😂😂 ‏أبي ليست شخصا دفن .... أبي عالم باكمله مات...

الله... الوطن... الكليماتيزور ❤😊

كيف تشري 200غ قلوب كحل و تلقى في وسطهم كعبة فزدق 😂

🤪🤪🤪🤪🤪

أنا #كامرأة لا أحتاج عيدا .. أحتاج صاك Chanel و صباط Louboutin و روب valentino و طرف ماكياج Dior .. و برررررررررشة فلوس ... الباقي الكل ريق 😂

الزوز يركبو ثاني أوكسيد الغزول - الي يباركو في التعيين خاطرو ولد الحفيانة - الي متغشين من التعيين خاطرو ولد الحفيانة

كلها عايشة الدور #تونس_الجديدة 🤨

العربية لغتها، الإسلام دينها، على وجه الفضل نظامها و وراء معمل الياجور ثقافتها 😏

2018 توقفت على تدوينة 2021 هزوني في حالة تقديم للنيابة العسكرية على تدوينة #التدوين_أخطر_من_التهريب #على_وجه_الفضل

3 مليارات .. من الحجر ما يتلموش 3 مليارات .. قداش من واحد تظلم و قداش من واحد تقهر و قداش من واحد بات في ڨلبو . باش تلمو الف تحية لرجال الحرس الديواني 🇹🇳🇹🇳🇹🇳

الواحد يحلّ و يسكّر في باج الرئاسة أكثر من الفريجيدار 🤪

#حقائق_حول_الضباع تتميز الضباع بالعديد من الحقائق، ومنها ما يلي: - تتشابه الضباع بشكل كبير مع القطط - تعيش في مجموعات تسمى العشائر، حيث يُمكن أنْ يصل عددها في المجموعة الواحدة إلى #80 ضبعاً. تتغذى من الجيف .. وتستفيد من فرائس الحيوانات الأخرى.. - تُعرف الضباع المرقطة باسم الضباع الضاحكة.. وذلك لأنَّها تُصدر صوتاً شبيهاً بصوت الإنسان #ثقف_نفسك

الي خلى المجتمع التونسي اليوم متحضر و محترم و متعاضد هو الأمل الي تبعث فيه بتونس جديدة .. بتونس متاعهم إلي هوما فيها ملاكة موش خماسة .. انشاء الله حال دائم و الله لا تنكبنا مسؤولية كبيرة يا ريس 🇹🇳🇹🇳🇹🇳

يوسف الشاهد يحكي على المافيا و على الفساد و على التشويه و المليشيات الفايسبوكية فبحيث صامت القحفة نهار .. قالت نهار مشوم على القحاف😉😉😉

كان جاء عندي غرام سلطة في هالبلاد .. هاك الطاولة تع اليوم نعديها الكل تحليل 😜

#المزلس_الأعلى_للشباب ... من اليسار إلى اليمين: سمية، 38 عام. الهواية: الطبخ والمراسلة. ام عبد الرحمن 41 سنة، الهواية: عبد الرحمن. نزار، ممرض، 49 سنة، مطلق ناشط بالمجتمع المدني (شباب التجمع) منذ 2003 خيرة، 33 سنة: تزيل التابعة والسحر، تعشق الاستماع للشيخ ابو اسحاق الحويني. رحاب، 43 سنة، امرأة أعمال وباعثة مشروع بلانات وتاكسيفون. ابراهيم48 سنة، مطلق، سجين سابق في قضية اهمال عيال. روضة: خبيرة في الشؤون الادارية، عون استقبال في مصحة خاصة. جيلاني، 52 سنة، ناشط سابق في حزب العمال الشيوعي ألوية الجيلاني الهمامي. ابراهيم، 56 سنة، صاحب مقهى ومخبر أمني سابق سالم، 58 سنة، محلل لمقالات جريدة الصريح.. لاعب محترف في الكلمات المتقاطعة Dhaker Bensouf

قناعة الي بخلاف الزوز عقود اللوببينغ الي نعرفوهم .. فما عقد ثالث سابقهم عقد اللوبيينغ اللي عملتو النهضة المرة الاولى كان وقت ترامب يصنف في الاخوان و حماس و الحركات الاسلامية كحركات ارهابية . . و التوانسة و أنا اولهم كنا نباتو قاعدين على خاطر ترامب يخطب عقاب الليل . . نستناو فيه وقتاش يعلن النهضة حركة ارهابية . . النهضة عملت لوبيينغ و حطت الفلوس و ضغطت . . بالامارة خرجولها مقالات تبيبض في الفايننشال تايمز و الهيرالد تريبون . . تحكي على تجربة الاسلام السياسي في تونس . . و دور النهضة في الحياة الديمقراطية . . . مقالات كي تتحط قدام الكونغرس ماتخليش ترامب يفكر في تصنيف النهضة ارهابية ... و ربحت المعركة وقتها و احنا قعدنا بحسرتنا الحرب اليوم الي لازم نربحوها هو تصنيفها .. اللوببينغ اليوم تونسي شعبي ناقصنا أمر رئاسي يرفع العطلة القضائية و خلينا نتوكلو على ربي سيدي الرئيس و شكراااا

فتاة ليبية تلقي بشاب تونسي من نزل في الحمامات ... #تونس_الجديدة..😊🇹🇳

تقوم عالصباح .. تلقى ميساج طويل عريض من عند utilisateur indisponible .. يسبك و يبلوكيك فحوى الميساج الي أنا ق. و نلعب في دور قذر .. و السيد طلع عقروب قالك فايق بيا من عامين لتالي.. و الي صحبتي في أسامة عريفي عرفها مشبوهة .. و كان نبه القيادة الي أنا باش نجند أسامة لضرب الحركة من الداخل و أنو اساليبي مفصوحة و أنني عقرب جوابي الوحيد على كل ما قالو Go Oussama go 😂😂😂😂

Anouar Maarouf assigné à résidence pour une histoire de Q . . . . . . . 5 🤣

بعد ما خلصنا نهار 23 جويلية 1412,6 مليون دينار ( 500 مليون دولار اصل القرض و 6 مليون دولار انتريس) بعنوان قرض خذاتو تونس في 24 جويلية 2014 على سبعة سنين زدنا خلصنا نهار 4 اوت 1397,2 مليون دينار للقرض الي خذيناه في 5 اوت 2016 على خمسة سنين بضمان من الادارة الامريكية ( 500 مليون دولار الأصل و 3,5 مليون دولار فائض ) هاذم راهم خلصناهم وحدنا .. #ما_عطانا_حد خسارة عربيتي مهلهلة و ما نجمش نشرحلكم كيفاش البنك المركزي تكتك و عمل 2adjudications باش خلص القروضات عبارة ماتش ping pong ما بينو و بين البنوك .. نجح بيه البنك المركزي في " أنتاج" الliquidité Une sorte de planche à billets déguisée صحيح مخزون العملة طاح من 129 يوم الى 120 يوم .. أما تقنيا العملية كانت ولا أروع Bravoooo aux dirigeants, aux gestionnaires qui ont réussi haut la main à faire face à leurs engagements. 🇹🇳🇹🇳🇹🇳 ب.س : خبر مؤكد أنو مروان العباسي في آخر assemblée نهار الثلاثاء il a fait ses adieux #راك_فاهم_ولد_اختي

عرض إنتداب رئيس حكومة - لا يتدخل لا في تشكيل و لا تسيير الحكومة - لا يتخذ أي قرار دون الرجوع الي الديوان و رئيسته - لا يسافر أبدا و من المستحسن يكون ما عندوش جواز سفر - مستعد يوميا لحضور حصة توبيخ طولها عشرة دقائق أمام الرئيس تصور بالكاميرا و تبث في صفحة الرئاسة على الراغبين في الحصول على الوظيفة تقديم مطلب مرفوق بالسيرة الذاتية و ايداعه بالڨريطة

شفت حملة مساندة لفتحي العمدوني ... نضحك وحدي ..قولت الخوامجية شبعو فيه .. جيت نثبت نلقى الي شنو عليه حملة استوجبت تعاطف و تضامن أصحابو معاه هوما البعض من أنصار الحزب الدستوري !!!! كونترارمون لبرشة لن اعلن لا تضامني و لا مساندتي لفتحي العمدوني .. الي مستحقين التضامن و المساندة و العطف هوما الي شانين اليوم حملة على فتحي .. قصمتوبالله يسخفو القطيع بجميع انواعه و من مختلف التيارات يسخفني .. القطيع الي مازال ما فهمش الي فما ناس أحرار بمخها .. تساند من تريد من أجل موقف أو برنامج .. القطيع الي مازال ما فهمش الي المساندة موش للاشخاص في ذاتهم .. بل لمواقف من اجل أهداف معينة .. القطيع هذا .. حالو يبكي أصل اليوم فتحي مع ما حدث في 25 جويلية من أجل هدف معين .. موش من أجل شخص معين و هو حر .. و لك أن تختلف معه اختم كلهم زائلون و تونس باقية .. للناس الي بعقلها .. ما تخسروش بعضكم من اجل ماهو زائل Fathi Amdouni

الاغبياء .. تعرفو شكونهم الاغبياء ؟؟ هوما هاك الذباب الي كان داير بيوسف الشاهد و غلطوه في روحو و فهموه الي هوما باش يعملو منو زعيم وطني ... هوما بيدهم الي كانو يهزولو في الفرينة شكاير و صبة و باكوات .. هوما بيدهم الي كانو يقودولو و يسبو في الناس الي معارضتو و يشوهو فيهم .. هوما بيدهم الي دخلوه في عركة مع الباجي يرحمو ... و اليوم يبرتاجيو في تصاور الباجي كل يوم .. ( ملايكتو راهي تغشم فيهم ) و هوما بيدهم الي فلخر دخلوه في حيط ... هوما بيدهم الي بكل صحة رقعة ولاو وطنيين من بعد و يحاربو في فساد الفخفاخ و قلبهم على تونس دم ... و هوما بيدهم الي من بعد عملو باجات لدعم المشيشي و يكتبو عليه صباحا مساءا و يوم الاحد ... هوما بيدهم الي ماشي في بالهم انهم باش يعملو من المشيشي الشاهد 2 و باش يتقوى و يبدى يردس .. ياخي طلعتلهم قرعة .. الراجل ظهر زوالي في مخو و نفس مومنة مقارنة بالغشير هوما بيدهم الي اليوم #كلهم_قيس_سعيد الاغبياء هوما الناس الي ما استوعبوش الدرس .. الي يقيسو على ارواحهم و يحسابو الناس الكل انتهازيين كيفهم ... الاغبياء هوما الي ديما مفروشين و يعاودو قي نفس الاطراح بنفس الوجوه المشوشطة و نفس الاساليب القذرة ... الاغبياء هوما ابهم ما خلق ربي و يحسابو ارواحهم مهفات الاغبياء هوما الناس الي لليوم ما فهموش الي نهايتهم باش تكون خايبة خلااااااص #طحينكم مفضوح و périmé .. ها #يوسف لم جرابيعك .. و كان مستحق ليستا فيهم هاني حذاك .. بيزوووو 😘😘😘 باي 🤗🤗🤗

بمناسبة 02 اوت عفو فايسبوكي عام، بالنسبة للمسنجر ما يبدلش حاجة كبيرة بطبيعتي ما نجاوبش Happy tafjirat day😎

وقت بن علي الفساد كان أخطبوط عندو راس .. بعد 14 تقص الرأس .. و ولات كل tentacule في هاك الأخطبوط رأس .. و ماعادش تتلم نفس الحكاية اليوم على النهضة.. هي الاخطبوط و راسها الغنوشي .. و بعدو هو كلها باش تولي رؤوس .. و اشنع من الرأس الكبيرة و ماعادش باش تتلم زادا لازم تتسبط كلها من توة قبل ما يتنحى الراس اللهم اشهد اني بلغت

اصدقائي الديوانية نحب نقول لكل صديق يبعثلي في الخنار و الكابتيرات و المخالفات و السرقات و التجاوزات متع عرفو يدك ... يدك أكتب بيها وحدك آش تحب 🤪 وقتلي كبيركم هو و زميمكم يهز فيا و يلطخ و دخلني للمحاكم .. الراجل فيكم حط راسو في الرمل و الباقي بلوكاني .. ( اخطى أربعة شرفاء .. نشهدلهم ) كان جاء فالح راو من البارح كلها ولات رجال توة 😎

الكلهم داهمتهم فرق غريبة و غير معلومة .. 😂 أخي الأمني بالله أرجعو ركزولنا على صلة الرحم و بر الوالدين وقت المداهمات و الايقافات .. الجماعة ما عقلوكمش 😂

ترو ستوري واقفة في المرشي نستنى .. و ولد الحومة لا بزي تعدى بجنبي حتى الصباح ما صبحش .. و زيد ضربني بكتفو رهوجني .. - سمالله على حمة وخي مسكين كبر ماعادش يدل ما جاوبنيش .. زاد مشى خطيوات و وقف يمكن ميترو و نص بعيد عليا و تلفتلي قالي و الناس الكل تتصنت - عربي راني .. مازالت كيف خلصت .. ندخل للمرشي ندز في صدري و نمشي باكتافي و راسي الفوق و ما نرى حد اتفكرني من هوني لنهار عشرة .. نولي نكبتي خيالك من رأس النهج و نعرض لاختي بالحملة .. و نهزلك القفة كان رزينة عليك .. راك احلى منوش 😂😂 قصمتوبالله مرشي كامل يضحك 🤣🤣🤣 و حديثنا قياس 💪💪

عسلامة انا بنت خالتها راي مريضة في حالة هزيناها للسبيطار..✌🏼💩 #غنوشيات

#النّفسيّة_محتاجة تبحيرة وبعدها دوش بالكوّتشو ، تكبّ جبّة قطن باردة وتفطر مقلي ، نحبّ صوص بالطماطم والثوم والكروية ، سردينة مقلية ، والبطاطا مدوّرة والفلفل بقلوطي موزوز ، و دبوزة بوقا باااردة أبراج دلاع والدّار مظلّمة وريحتها بالفليتوكس ، ونحطّ مسلسل تافه ونرخيلو ❤️ 🇹🇳 #تونس_الي_نحبوها

Sur ce .. bon weekend à tous 😎

بالنسبة للايقافات عندي واحد في مخي ... بعدو هو يبدى العد 😉

كان خبر ايقاف النائب ياسين العياري على تدوينة صحيح .. دخلنا في التبلبيز و التخلبيز . معناها ناهبين الشعب و مخلوف يدورو عادي و ياسين يتشد !!!!! النوّاب يتشدّو عالسرقة و على دوسيات الفساد مش على خاطرو ضد الي عملو قيس سعيد . #حرية_الرأي_مقدسة #حق_التعبير_خط_أحمر

بمناسبة اليوم العالمي للصداقة نحب نشكر مخي الي بسبقارو ينجم يعمل 360 tours/mn و يحسبها صحيح نحب نشكر صحتي زادا الي ما مخلاتهاش بيا.. رغم الي انا مقصرة معاها نشكر برشا ذراعي الي مدللني رغم جايبة عليه الماء و بيان سير شكرااا جزيلااااا لقلمي الي مضيڨها لشطر الخلق و مخليني مقصرة بيهم الوقت و شايخة عليهم بالنسبة للعباد اصحابي و أحبابي القدم مااااحلاااااكم قداش نحبكم .. عشرات السنين عشرة و مازلنا أصحاب . و كيما يقول زيدون ça ne nous rajeunit pas tout ça نقعدو وقت طويل ما نتقابلوش .. و كيف نتقابلو كاينا البارح كنا مع بعضنا بالنسبة للجدد فيهم الي ارتقاو لرتبة الاخوات .. الي رغم الاختلاف فما برشة برشة برشة حب و احترام و فيهم برشة وجودهم حولي من اسباب سعادتي .. نتعلم منهم نضحك معاهم و نتقاسم معاهم برشة حاجات و فما زادا الي طلع خرشي و ميبانش فيه والي و الي... و #متفكرنيش_ا_صاحبي

سلاحك بين يديك والعدوّ يترنّح قدامك, تخلّيه وتمشي تحل واجهة مع رجال الاعمال واتحاد الصناعة والتجارة وتغري العامّة بالثروة والفلوس في اعادة لمشهد الزطلة والملاين متاع بن علي ... يا ربي سامحني هاذي ما تكون كان تزليطة وانشاءالله نطلع غالط . * الفصل 163 من القانون الانتخابي: ـ مع مراعاة مقتضيات الفصل 80، إذا ثبت لمحكمة المحاسبات أنّ المترشّح أو القائمة قد تحصّلت على تمويل أجنبي لحملتها الانتخابية فإنّها تحكم بإلزامها بدفع خطية ماليّة تتراوح بين عشرة أضعاف وخمسين ضعفاً لمقدار قيمة التمويل الأجنبي. ويفقد أعضاء القائمة المتمتّعة بالتمويل الأجنبي عضويتهم بمجلس نواب الشعب ويعاقب المترشّح لرئاسة الجمهورية المتمتّع بالتمويل الأجنبي بالسجن لمدّة خمس سنوات. ويُحرم كل من تمّت إدانته بالحصول على تمويل أجنبي لحملته الانتخابية من أعضاء قائمات أو مترشّحين من الترشّح في الانتخابات التشريعية والرئاسية الموالية. Hichem Tmimi

#الصلح_الجزائي الي كان حكى عليه بلعيد قبل .. ثم خدمت عليه سنية الشربطي في شكل مشروع في أواخر 2012 .. ثم حاولت وداد بوشماوي تعديه في الحمار الوطني .. ما نجموش اليوم نجبدوه من القجر و نقولو سيفعل يجب أولا تحيين المبالغ المنهوبة طبقا للقانون هذه المبالغ هي أصل الدين في تقديرات 2012 لكن لابد من تقدير قيمتها في 2021 و نزيدوها تقديرات لما تحقق لهم من مصلحة ثم نزيدوها زادا قيمة المصالح والفرص التي ضاعت على الشعب التونسي طيلة سنوات معناها في الأخير يمكن أن تتضاعف تقديرات المبلغ عدة مرات٠ ثم هذا المشروع غير قابل للتطبيق قبل خلق الجهات الرقابية و التنفيذية و منحها الصلاحيات اللازمة حاجة أخرى نحب نعلمكم بيها الي الدوسي هذا الي فيه 465 قضية .. شطرها بحثت وصدرت فيها أحكام باتة و فيهم شكون لليوم موقوف و الي ممنوع من السفر و الي دفع خطية و الي روح بعدم سماع اادعوى... و فيهم حتى شكون مات و شبع موت واخيرا رجاء سيدي الرئيس كان وفقكم الله في هذا الصلح .. بايتي نحبها ايسباس و شكرااا 😎 #مانيش_مسامحة 😭

الجماعة الي قرات عند قيس سعيد بربي سؤال : كان يبطى باش يرجع les notes؟؟ 😎

هااااا سيدي الرئيس حتى ايقاف واحد نسترو بيه وجوهنا قدام الخوانجية 🤨

الفرق بيني و بينك ولد اختي .. الي انت تعمل في السياسة بمنطق الكرة و الجمعية و الفرجة و نا نعمل فيها بمنطق الافاريست و المصلحة أنت الرئيس ( أو اي سياسي ) عندك الرب الاعلى و نا الرئيس عندي gérant في شركة الوالد لازمو يدر الارباح أنت الرئيس صحيح و الا غالط مقدس و نا كيف يبدى غالط ننقدو و كيف يخدم المصلحة ناقف معاه .. و ما نستناش و ما نصبرش فهمنللا وليد اختي .. مواقفي تنجم تظهرلك متناقضة كيف تحسبها من منطلق الولاء للاشخاص .. أما راهي متناسقة كيف تحسبها من منطلق الولاء لتونس و للمصلحة كيف تجي وليد اختي تحكيلي احنا ساندناه من اللول و احنا طلعناه و احنا وقفنا معاه .. شتحبني نعملك ؟؟ انتم حاشية وليد اختي .. و نحنا افاريست .. نحسبو الربح و الخسارة .. و نهزو بايتنا و نروحو و اليوم طرح gagnant gagnant .. كان قيس رتحنا من الخوانجية و الفساد و من لف لفهم فمبروك علينا و على تونس و نمشيو لانتخبات جديدة .. ندزو فيها وراء شباب طائر طيران .. متحرر من الماضي و همه المستقبل و كان قيس ما كملش للاخر و ما تتحلش الملفات و كل الهدف من العملية هو أنو يقيل المشيشي و حكومته و نرجعو للحوار و هاك اللغة الحولة .. ( لا قدر الله ) ما خسرنا شيىء ولد اختي خاطر باش يعملوه تسطيرة في الداخل قبل الخارج فوالا سي تو ب.س : اختي ندو مبروك عليك سلامة بن عرفة .. و الله ليه وحشة 😎

#القرضاوي يفتي و يحرم و يكفر فينا بالله هاذا شكون الي حكالو الي تونس دولة إسلامية؟؟ يا حاج راو غلطوك... تونس دولة مدنية تقر بحرية الضمير... تسمع بها حرية الضمير؟؟ تأي هذيكا هي هاكلي متع "من شاء فليؤمن و من شاء فليكفر" حاصيلو جماعة الاخوان جد عليهم الي هوما ولاد الشريف يحبو يخرجونا ولاد مفيدة اصل يا حاج دبّر انت على روحك بلاصة في الجنة و أحنا اون فا سو دبروياي ( on v va se débrouiller) ديراكتمون مع ربي ما تدخلش روحك و صكوك الغفران متاعك تو كيف نبداو راس ا راس نقولك شتعمل بيهم 🤣🤣

حكاية حسناء بن سليمان الي مخبية ملف استعادو منها الجيش .. حكاية حولة علخر .. موش دفاعا على حسناء .. خاطر أنا حقيقة ما نحبهاش .. و هذا قولتو الف مرة .. اخطاونا من الاشاعات و من البلبلة الفارغة .. حسناء و غيرها ناس عندهم عائلات .. ما نحطموهومش بكذبة .. ما نخلقوش احقاد زايدة راهو الظلم خايب .. ايجا نبنيو تونس جديدة .. مع المحاسبة .. محاسبة قضائية بدون تشفي و بدون ظلم .. الي عمل يخلص باش يكون عبرة الي بعدو و نتعداو .. اي نتعداو الي يهم هو المستقبل .. الي يهم هو الي جاي .. ب.س: المطلوب من صفحة الرئاسة انها تعلل قراراتها باش نبعدو عن التاويلات الفارغة و تحمي البلاد من الاشاعات و مرة أخرى اكرر النداء بالله خريطة طريق واضحة و مفصلة بالتواريخ و شكراااا

الاسم : Attessia TV قناة التاسعة المهنة : قناة حنبعل 😂

#سياسيا خروج موفق جداا لعبير موسي .. خطوة مدروسة بدقة .. اصطفت مع الرئيس ( en précisant نعرف الي أنت ما تحبناش ) .. و وضحت أنو الاصطفاف هذا جاء من اجل حربه على الخوانجية ( رغم الي أنت ما وقفتش معنا قبل ) و مصطفة معاك من اجل فرحة الشعب الي فاهمتو و ما نحبش نغص عليه احسبو وحدكم قداش من بونتو مركات .. و مازال مازال .. عبير طلعت البارا متع المطالب للسماء .. غلق مقر القرضاوي .. حل الجمعيات .. ريحة الخوانجية لا في الحكومة القادمة .. و موش اكهو .. ريحة الي خدمو معاهم زادا و الي باركوهم و الي ما حبوش يسحبو الثقة منهم و ريحة اللبن في الطاس .. صعبت الحكاية خاطر رزات الرئيس في شطر مواليه طلعت البارا زادا في الحرب على الفساد باش ما تكونش شعبوية و انتقائية .. و طلبت des audits .. و هذا زادا باش يخسر الرئيس في برشة مصطفين معاه عبير اليوم .. خذات احسن بلاصة .. بلاصة المتفرج الفارس .. المتفرج الرقيب .. ( نستنى فيك في الدورة و أنت تحت مجهري ) .. يزيني ما تعبت اليوم باش نأكل الهندي بيدين القطوسة #انتخابيا تنجم تكون عبير خسرت البعض من قواعدها الي كانو مساندينها من اجل حربها على الخوانجية .. أما فيسع اليوم عوضتهم بقواعد جدد وقتلي قدمت نفسها على أنها الرقيب الي باش يحمي فرحة الشعب و باش يمنع اغتصابها أو اجهاضها .. عبير خسرت من قواعدها طبقة تجمعها حرب زائلة و ربحت طبقة تجمعها مبادىء و افكار .. طبقة يجمعها الخوف من الانحراف بالسلطة.. عبير اليوم تكلمت على لسان الطبقة المثقفة أعشق الاذكياء .. حتى كيف يبداو خصوم

في وسط هالتخميرة .. باش الحلم يولي حقيقة .. من مصلحتنا نحسبو صحيح و ما إنغلطوش بعضنا... و ما نسوقوش لاخبار غالطة باش نفرحو الناس بالكذب #ألمانيا : ماهوش إنقلاب .. في صورة ما ترجعو لدستوركم في فترة قصيرة #الإتحاد : الاتحاد يحب على ضمانات ( موقف سليم من وجهة رايي المتواضعة ) يعني ماهاشي مساندة مطلقة بعبارة أخرى : هاني معاك .. أما صبعي على الزناد الي urgent توة هو خارطة طريق واضحة مضبوطة بالنسبة لبلاغ رئاسة الجمهورية متع إقالة المشيشي و وزير الدفاع و وزيرة العدل .. راهو توة العالم الكل يتبع فينا بربي شوية حرفية و نظام و برشة وضوح راهم مطلوبين .. هاكا يتولى مهاهم كتاب الدولة أو أو أو في المهموتة.. راهي تحسها متع الي يقوم قبل يمشي يشد خوذو وقتكم و اكتبولنا بلاغات واضحة و مفهومة

30 سنة و هي طالعة هابطة في الماء.. و مازالت مسخة 😎